《题吾子行遗墨后》
元代·周砥

立世守兹道，毅然生死间。奄去同其尽，荣辱岂相关。

若人固可同，吊溺吾所艰。萧瑟见遗墨，风雨惨容颜。

秦唐去我远，二李无时还。世传斯有在，邈哉不可攀。

作者简介：元末平江路吴县人，寓居无锡，字履道。博学工文辞。兵乱避地，至宜兴，居马治家。与治善者多置酒招饮，厌之，一夕留书别治，夜半遁去。归里，与高启、杨维桢等交往。书画益工。后游会稽，死于兵乱。有《荆南唱和集》。